钦定古今图书集成/理学汇编/学行典/第255卷 > 陈鞠
## 钦定古今图书集成/理学汇编/学行典/第255卷 > 陈鞠

按《零陵县志》：“陈鞠，号礼轩，性慈善，多隐德，见饥寒者
衣食之，不问其姓。尤工词赋，高尚自适。县令傅应祯
悉其仁寿，授以冠带。鞠辞曰：‘某家世积善，子姓云仍，
今膝下三代多青衿，愿少俟之’。令不能强，优以金帛，
题其门曰：‘潇湘逸翁’。一日，聚家人于庭，书一联以示
曰：‘恪守良规遵祖考；要留好样与儿孙’。书毕，端坐而”
逝。乡邦传其事，以为美谈。